Home/ব্ৰেকিং নিউজ/সুৰাপায়ীসকল সাৱধান! আহি গ'ল ৫ ছেকেণ্ডতে ফলাফল দিৱ পৰা ব্ৰেথ এনালাইজাৰ\nসুৰাপায়ীসকল সাৱধান! আহি গ'ল ৫ ছেকেণ্ডতে ফলাফল দিৱ পৰা ব্ৰেথ এনালাইজাৰ\nগুৱাহাটীঃ আইন ভংগ কৰি সুৰাপান কৰাসকল এতিয়া আগতকৈও সাৱধান হ'বৰ হ'ল। অন্যাথা এইবাৰ আৰু আইনৰ চকুত ধূলি দি সাৰি যোৱাতো সম্ভৱ নহ'ব। কিয়নো কৰ'না ভাইৰাছৰ বিৰুদ্ধে যুঁজ দিবলৈ হেণ্ড ছেনিটাইজাৰ উৎপাদন আৰু যোগানৰ ব্যৱস্থা কৰি সকলোৰে প্ৰশংসা বুটিলবলৈ সমৰ্থ হোৱাৰ পিছত এইবাৰ ৰাজ্যৰ আবকাৰী বিভাগে গ্ৰহণ কৰিছে আন এক বিশেষ পদক্ষেপ।\nআৰু পঢ়িব পাৰিবঃ ৰাজ্যত পুনৰ জঘন্য ঘটনাঃ পুত্ৰৰ দাৰ ঘাপত প্ৰাণ হেৰুৱালে জন্মদাত্ৰীয়ে\nহংকঙৰ এটি বিশ্বখ্যাত প্ৰতিষ্ঠিত কোম্পানীয়ে প্ৰস্তুত কৰা এই ব্ৰেথ এনালাইজাৰ মেচিন কৰ'নাকালত বিশ্বৰ উন্নত দেশসমূহে ব্যৱহাৰ কৰি আহিছে। এলক'পেট্ৰ'ল নামৰ চাৰ্জিঙৰ ব্যৱস্থা থকা এই মেচিনত কেমেৰা সংলগ্ন হৈ থকাৰ লগতে থাৰ্মেল প্ৰিণ্টাৰো আছে। উল্লেখ্য যে, দীৰ্ঘদিন ধৰি আবকাৰী বিভাগে এনে অত্যাধুনিক ব্ৰেথ এনালাইজাৰৰ অভাৱ অনুভৱ কৰি আহিছিল। 'অৱশেষত বিভাগৰ এক দীৰ্ঘদিনীয়া অভাৱ পূৰণ হ'ল। ইতিমধ্যে জিলাসমূহৰ আবকাৰী বিভাগৰ কাৰ্যালয়লৈ এই অত্যাধুনিক মেচিন প্ৰদানৰ ব্যৱস্থা কৰা হৈছে।\nমেচিনটোৰ সহায়ত ক্ষিপ্ৰতাৰে ৰাজহুৱা স্থানত আইন উলংঘা কৰি সুৰাপান কৰাসকলৰ বিৰুদ্ধে আইনী ব্যৱস্থা গ্ৰহণ কৰাতো সহজ হৈ পৰিব। কিয়নো এই অত্যাধুনিক মেচিনটোৱে মাত্ৰ ৫ ছেকেণ্ডতে ফলাফল দিয়ে।'-এইদৰে কয় আবকাৰী মন্ত্ৰীৰ জনসংযোগ বিষয়া শৈলন্দ্ৰ পাণ্ডেই।
